OpenLLM-France/wikimedia huggingface dataset:
# Patricia Rex

Tuagatagaloa Patricia Rex, jaiotzez Vatolo, (Alofi, 1918 – 2004ko urtarrilaren 21a) niuetar politikaria izan zen. Robert Rex Niueko lehen ministroaren emaztea, Niueko Batzarrerako hautatutako lehen emakumeetako bat izan zen. Horrez gain, Niueko bandera diseinatu zuen.

## Bizitza

Alofi herrian jaio zen. Patricia Tuagatagaloa Vatolo izena jarri zioten gurasoek. 1941ean Robert Rexekin ezkondu zen, eta harekin lau seme-alaba izan zituen. Senarra Gobernuko Negozioen buru izatera iritsi zen, eta 1974an Niueko lehen ministro izendatu zuten.
Patricia Rex 1975eko apirileko hauteskundeetara aurkeztu zen, eta Niueko Biltzarrerako hautatu zuten. Niueko lehen emakume diputatuetako bat bihurtu zen Lapati Pakarekin batera. 1993ko hauteskundeetan berriz hautatua izan zen. Gainera, Niueko bandera diseinatu zuen, 1975ean onartua.
1991ko Erreginaren Urtebetetze Ohoreetan, Erreginaren Zerbitzu Aginduaren laguntzaile izendatu zuten.
Niuen hil zen 2004ko urtarrilean.

## Erreferentziak

* 1 2 (Ingelesez) «Toa Niue: Sir Robert Rex» The Independent 1992-12-16 (Noiz kontsultatua: 2024-06-06).
* 1 2 (Ingelesez) Bain, Kenneth. «Obituary: Sir Robert Rex» The Independent 1992-12-16 (Noiz kontsultatua: 2024-06-06).
* ↑ (Ingelesez) «No Rex dynasty for Niue» Pacific Islands Monthly: 9. 1975-06 (Noiz kontsultatua: 2024-06-06).
* ↑ (Ingelesez) «Vivian returned» Pacific Islands Monthly: 6. 1993-04 (Noiz kontsultatua: 2024-06-06).
* ↑ (Ingelesez) «No. 52564» The London Gazette: 31. 1991-06-14 (Noiz kontsultatua: 2024-06-06).
* ↑ (Ingelesez) «Wife of Niue's first premier dies» RNZ 2004-01-22 (Noiz kontsultatua: 2024-06-06).

## Kanpo estekak

* Datuak: Q95224013
# Patricia Ribeiro

Patricia Nogueira Ribeiro (Almada, Portugal, 1981eko urriaren 11), ezagunagoa Patricia Ribeiro izen artistikoaz, portugaladar emakumezko abeslari transgeneroa da.

## Bizitza

1981eko urriaren 11n jaio zen Almadako Cova da Piedaden. Nuno Nogueira Ribeiro jaiotza izenaz, gizon jaio zen bere genero nortasunarekin bat ez zetorren gorputzarekin. 11 urte zituenean hasi zen musikan, Ricky izen artistikoaz ezaguna Onda Choc gazteen musika taldean.
2008ko azaroaren 4an Ribeirori sexua berresleitzeko ebakuntza egin zioten Lisboako Santa Maria Ospitalean. 2011n bakarko musika ibilbideari ekin zion.

## Diskografia

| Urtea | Informazioa | Singleak |
| 2011 | É Real Argitaratze-data: 2011 Disko-etxea: DistriRecords Formatua: CDa | "É Real" "Farei Tudo Pra Te Ter" "Eras Tu Que Eu Sonhava" |
| 2013 | Lotaria do Amor Argitaratze-data: 2013 Disko-etxea: DistriRecords Formatua: CDa | "Zumba sem Fim" "Lotaria do Amor" "Conquistador" |
| 2015 | Beat Sexy Argitaratze-data: 2015 Disko-etxea: DistriRecords Formatua: CDa | "Beat Sexy" "Põe-me KO" "Estou de Saida" |
| 2016 | Chama Por Mim Argitaratze-data: 2016 Disko-etxea: DistriRecords Formatua: CDa | "Boys (Meu Príncipe Encantado)" |
* Datuak: Q21290463
# Patricia Roberts Harris

Patricia Roberts Harris (Mattoon (Illinois), 1924ko maiatzaren 31a - Washington, 1985eko martxoaren 23a) abokatu, diplomatiko eta politikari estatubatuarra izan zen. Estatu Batuetako Kabineteko kide izan zen lehen emakume afroamerikarra izan zen, eta Estatu Batuetako Lehendakaritzarako ondorengotza-lerroan parte hartu zuen.

## Biografia

Harris Estatu Batuetako enbaxadore izendatu zuten lehen emakume afroamerikarra izan zen, Lyndon B. Johnson presidenteak Luxenburgon herrialdea ordezkatzeko izendatu zuenean 1965ean, eta Estatu Batuetan zuzenbide fakultate bateko dekano izan zen lehen afroamerikarra, 1969an Howard Unibertsitateko kargurako izendatu zutenean.
Jimmy Carter presidentearen administrazioan (1977-1981) Etxebizitza eta Hiri Garapeneko idazkari eta Osasun, Hezkuntza eta Ongizateko idazkari izan zen. Agintaldi horretan, sail hori zatitu egin zen, eta, beraz, Osasun eta Giza Zerbitzuetako lehen idazkaria izan zen Robert Harris.

## Erreferentziak

* ↑ http://go.si.edu/site/MessageViewer?em_id=17367.0
* ↑ https://web.archive.org/web/20160728230013/http://diplomacy.state.gov/discoverdiplomacy/explorer/peoplehistorical/170238.htm
* ↑ https://www.blackpast.org/african-american-history/harris-patricia-roberts-1924-1985/
* ↑ https://www.britannica.com/biography/Patricia-Roberts-Harris

## Kanpo estekak

* (Ingelesez): Biografia Black Past webgunean.
* Datuak: Q444106
* Multimedia: Patricia Roberts Harris / Q444106
# Patricia Rodríguez

Patricia Yurena Rodríguez Alonso (Tenerife, 1990eko martxoaren 6a - ) modelo espainiarra da, 2008an Miss Espainia edertasun lehiaketa irabazi zuena.

## Biografia

Patricia Rodríguez Tenerifeko Granadilla de Abona hirian hazi zen, zehazki Charco del Pino auzoan, euren gurasoen ondoan.

### Ibilbidea Miss Espainia bezala

2008ko martxoak 1ean Miss Espainia 2008 bezala aukeratua izan zen, Castellóko probintziako Oropesa del Mar hirian ospatutako lehiaketan, 17 urte baino ez zituenean eta 18 betetzeko bost egun baino falta ez zitzaizkionean.
Miss Unibertso lehiaketaren araudiaren ondorioz, non bertako parte-hartzaileek 18 urte beteta izan behar dituzten urte horretako edizioko otsaila baino lehen, Patriciak ezin izan zuen lehiaketa honetan parte hartu, eta bere ordez, Miss Espainia lehiaketan bere lehen dama izan zen Claudia Moro bidalia izan zen urte horretan Vietnamen ospatu zen lehiaketa horretara, non zazpigarren postua lortu zuen. Honela, Miss Espainiako antolakuntzak Patricia Miss World lehiaketara bidali zuen, 2008ko urriaren 4an ospatu zena. Patriciak, lehiaketako lehen hamarren artean amaitzea lortu zuen.

## Kanpo estekak

* Datuak: Q2235451
* Multimedia: Patricia Rodríguez / Q2235451
# Patricia Pinedo

Patricia Pinedo Saenz (Amurrio, 1981eko maiatzaren 13a), kirol munduan Patri Pinedo deitua, arabar eskubaloi jokalari ohia da. Itxako taldearekin hiru aldiz irabazi zituen Espainiako liga, Erregina Kopa eta Espainiako Superkopa. Espainiako talde nazionalarekin brontzezko domina lortu zuen 2011ko Brasilgo Munduko Txapelketan. Elisabeth Pinedoren ahizpa bizkia da.

## Lortutako sariak
### Klubekin

* Espainiako liga 3 aldiz, 2010, 2011 eta 2012an, Itxakorekin.
* Erregina Kopa 3 aldiz, 2010, 2011 eta 2012an.
* Espainiako Superkopa 3 aldiz, 2010, 2011 eta 2012an.

### Espainiako talde nazionalarekin

* Brontzezko domina Brasilgo Munduko Txapelketan (2011).

## Erreferentziak

* ↑ España se cuelga la medalla de bronce en el Mundial de balonmano femenino. rtve.es (Noiz kontsultatua: 2016-8-7).

## Kanpo loturak

* EHFko fitxa, eurohandball.com
* Datuak: Q3380118
# Patricia Ryan Nixon

Thelma Catherine "Pat" Ryan Nixon (1912ko martxoaren 6a – 1993ko ekainaren 22a) Richard Nixon, Estatu Batuetako 37. presidentearen emaztea izan zen, 1969 eta 1974 artean herrialde honetako Lehen Dama izan zena. Pat Nixon bezala ezagutzen zen.
Lehen Dama bezala karitatezko hainbat ekimen bultzatu zituen eta Etxe Zurirako 600 artelan eta altzari erosi zituen, aurreko agintaldietan egin zirenak baino askoz gehiago. Ordurarte gehien bidaiatu zuen Lehen Dama izan zen, 80 herrialde inguru bisitatu zituelarik; borroka gunebat bisitatzen ere lehena izan zen. Bere kargua 1972an amaitu zen, Nixon presidenteak Watergate eskandaluagatik dimisioa aurkeztu zuenean.
* Datuak: Q158707
* Multimedia: Pat Nixon / Q158707
# Pedro de Betancur

Pedro de San José Betancur, (Vilaflor, Tenerife 1626ko martxoaren 21a - Antigua Guatemala, Guatemala, 1667ko apirilaren 25a) Santo Hermano Pedro (edo Done Petri) bezala ezaguna baita ere, Frantziskotarren monje eta espainiar misiolaria izen zen, Bethlehemen ordenaren sortzailea.

## Bizitza

Vilaflorren jaio zen, Tenerifeko uhartearen hegoaldean, nekazari familia batean. Kroniken arabera, erlijio sakona erakutsi zuen adin txikitik.
23 urterekin Guatemalara joan zen misiolari gisa. Han ospitale eta osasun zentroak sortu zituen etxerik gabekoentzat, eta karitate ekintzak egin zituen Erdialdeko Amerikan zehar. 1667ko apirilaren 25ean, Guatemalako Antigua Guatemalan hil zen.
Joan Paulo II.a aita santuak 2002ko uztailaren 30ean santua izendatu zuen, Guatemalan, hirugarren aldiz bisitatu zuenean. Horrela, Pedro Anaia Kanarietako lehen Santua bihurtu. Baita ere Pedro de Betancur Guatemala eta Erdialdeko Amerikako lehen santu bihurtu zen 2002an.
Bere omenezko oporrak Apirilaren 24an ospatzen dira.
Guatemalan dagoen bere hilobian jende asko otoi egitera joaten da. Tenerifeko hegoaldean, El Medano delako eskualdean non berak bere artaldearekin otoi egitera eta meditatzera joaten zen koba, oso ezaguna eta bisitatua da baita ere.

## Erreferentziak

* 1 2 Biografía de San Pedro de San José de Betancur
* ↑ San Pedro de San José de Betancourt. Sitio web de las Siervas de los Corazones Traspasados de Jesús y María.
* Datuak: Q365420
* Multimedia: Peter of Saint Joseph Betancur / Q365420
# Pedro Vélez

José Pedro Antonio Velez de Zúñiga (1787ko uztailaren 28a - 1848ko abuztuaren 5a) politikari, abokatu, filosofo eta Mexikoko legeetan doktorea izan zen. Mexikoko botere exekutiboaz arduratzen zen triunbiratuaren buru izan zen Luis Quintanar eta Lucas Alamánekin batera 1829ko abenduaren amaieran.

## Kanpo estekak

* Datuak: Q772755
* Multimedia: Pedro Vélez / Q772755
# Pedro Zabala

Pedro Zabala (Bergara, Gipuzkoa, 1889 – 1956) abokatua, historialaria eta euskaltzain bat izan zen.
Valladolideko Unibertsitatean Zuzenbidean lizentziatu ondoren, 1921-1936 artean Bergarako Udaleko idazkaria izan zen. Euskara eta Historiari buruzko lanak idatzi eta argitaratu zituen. 1951-1953 artean euskal toponomia ikertu eta Euskalerriaren Adiskideen Elkartearen Txostenean argitaratu zuen.

## Kanpo estekak

* (Gaztelaniaz) «Pedro Zabala», Auñamendi Eusko Entziklopedia.
* Datuak: Q27586729
# Pedro Zubiaur

Pedro Zubiaur Ibarguren (Ziortza, 1540 – Dover, 1605) bizkaitar militar eta itsaslaria izan zen. 28 urte zituela, Espainiako Itsas Armadan sartu zen. Herbereetan eta Anglo-espainiar gerran borrokatu zuen. Garaipen handiak lortu zituen.
# Pedro de Alvarado

Pedro de Alvarado (Badajoz, 1485 – Guadalajara, Espainia Berria, 1541eko uztailaren 4a) espainiar konkistatzailea izan zen.

## Bizitza

Kubako konkistan esku hartu ondoren, Hernán Cortésen laguntzailerik leialenetako bat izan zen Mexikon. 1520an, Cortés Pánfilo de Narváezen aurka borrokatzera atera zenean, Alvarado gelditu zen azteken hiriburuko agintari; matxinada prestatzen ari zirenaren susmoak hartuta, izugarrizko zapalkuntza bideratu zuen. Horren ondorioz, aztekak altxatu ziren; Cortés itzulirik, bien artean menderatu zituzten indiarrak, baina hiritik alde egitea erabaki zuten Gau Ilun famatuan (1520ko ekainaren 30a).
Otumbako guduan eta Tenochtitlaneko setioan (1521) esku hartu zuen. 1523an, Erdialdeko Amerikara abiatu zen, kitxe indiarren aurka borrokatu zen, eta Guatemalaz eta El Salvadorrez jabetu zen. 1526an Cortési lagundu zion zenbait gobernari altxatu zirenean. Espainiara itzulirik, 1527an Karlos V.ak Guatemalako gobernari izendatu zuen. 1539an, Hondurasen lehorreraturik, altxaturiko indiarren aurkako guduan hil zen.

## Bibliografia

* Gustavo González Villatoro: El testamento del Adelantado Don Pedro de Alvarado. El hombre y el mito. San José, Costa Rica: Promesa, 2007.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo loturak

* (Gaztelaniaz) Xavier López Medellínek egindako biografia. Motecuhzoma.de
* (Gaztelaniaz) Quauhquechollan. El lienzo de la conquista. Lienzo.ufm.edu
* Datuak: Q210900
* Multimedia: Pedro de Alvarado / Q210900
# Pedro de Espinosa

Pedro de Espinosa (Antequera, Espainia, 1578ko ekainaren 4a - Sanlúcar de Barrameda, Espainia, 1650eko urriaren 21a) gaztelaniazko poeta izan zen. Bere garaiko poeten obrak jasotzen zituen poema-bilduma bat eman zuen argitara (Las flores de poetas ilustres, 1605). Bereak dira, halaber, Soledad de Pedro de Jesús, Oda a la navegación de san Raimundo desde Mallorca a Barcelona eta Fábula del Genil idazlanak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2066521
* Multimedia: Pedro Espinosa / Q2066521
# Pedro Zarrabeitia

Pedro Zarrabeitia Miñaur (Bilbo, 1939ko irailaren 1a - 2018ko apirilaren 3a) bizkaitar argazkilaria eta idazlea zen. Lanbidez ingeniaria zen, baina gaztetatik argazkizale zelarik, 70eko hamarkada-amaieran heldu zion argazkigintzari. Lehen erakusketa Zarautzen egin zuen 1977an, eta 1980an Bilboko Arte Ederren Museoan erakusketa bat eskaini zitzaion lehenengo argazkilaria bilakatu zen. Urte berean, Estudios de color izeneko liburua argitaratu zuen. 1983an, Eusko Jaurlaritzaren beka bati esker osatu zuen bere prestakuntza. Euskal Herrian zein Espainiako hainbat hiritan aurkeztu zituen bere lanak, baita atzerrian ere, Montréalen, Chicagon eta Denverren, besteak beste, eta sari ugari lortu zituen: Arteder, San Prudentzio Saria, Argizaiola, Bilbo Hiria, Gaudí domina... 1975ean Algortan sortutako Irudi Taldearen bultzatzaile eta, hainbat urtez, lehendakari izan zen, eta argazkigintzari emandako Irudi galeriaren sorreran ere parte hartu zuen 1989an. Getxoko Irudi Taldea argazkilari-kolektiboaren sortzaile eta bultzatzailetako bat da. Bere liburuen artean aipagarriak ditu Mobiliario urbano, lehen aipatutako Estudios de Color, La ciudad envuelta, Expresión mural en Bizkaia, Florilegios.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12265704
# Pedro Ziga Maio

Pedro Regalado Valentin Ziga Maio (1867ko maiatzaren 13a, Iruñea – 1949ko abenduaren 26a, Iruñea) nafar naturzale bat izan zen. 1898an Dorotea Fernandez emaztearekin batera Bertizko Jaurerria erosi eta gerora Bertizko lorategi botanikoa sortzearen arduradun nagusia izan zen.

## Ikus gainera

* Bertizko Jaurerria
* Bidasoan gora liburua

## Kanpo estekak

* Datuak: Q12265706
# Pedro Zubiria

Pedro Zubiria Ybarra (Bilbo, 1862ko uztailaren 8a - Sevilla, 1921eko urriaren 13a) enpresaburua izan zen, Yanduriko markes izendatua.
Aita Cosme Zubiria Etxeandia (1808–1882) eta ama Prudencia Ybarra Gutiérrez de Caviedes (1819–1882) izan zituen. Tomás Zubiriaren anaia, 1893an María Teresa Parladé Heredia (1869–1933) ezkondu zuen. Ez zuten seme-alabarik izan.
Sevillan bizi zen eta hantxe eraiki zuen, 1901 eta 1904 artean, Yanduri jauregia

## Kanpo estekak

* Datuak: Q2876243
# Pedro Zugasti

Pedro Zugasti Euskal Herriko txirrindulari ohia da. 1939tik 1944ra izan zen profesionala eta Arrateko Igoerako lehen garailea izan zen.

## Palmaresa
### 1941

Arrateko Igoera

## Kanpo estekak

* ↑ (Ingelesez) Archives, Cycling. «Pedro Zugasti» www.sitiodeciclismo.net (Noiz kontsultatua: 2022-09-17).
# Ordezkatzaile

Kimika organikoan, ordezkatzailea molekula batean beste atomo bat ordezkatzen duen atomoari edo atomo-multzoari esaten zaio. Ordezkatzaile-mota asko dago eta katea edo eraztun berean ordezkatzaile bat baino gehiago egon daitezke. Ordezkatzaileak izendatzeko IUPACek hainbat iradokizun egin ditu.

## Erreferentziak

* ↑ «ZT Hiztegi Berria» zthiztegia.elhuyar.eus (Noiz kontsultatua: 2021-03-01).
* ↑ Formulazioa eta nomenklatura kimikoa : IUPACen arauak eta ariketak. Universidad del País Vasco / Euskal Herriko Unibertsitatea 2019 ISBN 978-84-9082-999-8. PMC 1101965543. (Noiz kontsultatua: 2021-03-01).

## Kanpo estekak

* Datuak: Q898422
# Ordezko ondasun

    Artikulu hau ondasun ekonomikoari buruzkoa da; aukeran dagoen kalitate txikiagoko produktua gaitzat duena beste hau da: «Suzedaneo»
Ekonomian, bi ondasun ordezko ondasunak direla esaten da, biek antzeko erabilerak eta prestazioak izanda, bataren prezioa gehitzen denean, bestearen eskaera handitzen denean. Ordezko ondasunen adibideak dira gurina eta margarina, ordenagailu eramangarria eta etxeko ordenagailua, tea eta kafea. Gehienetan, ordezkotasuna ez da erabatekoa eta ondasun bakoitzak bestetik bereizten dituen ezaugarriak baditu. Ordezko ondasunen inexistentziak monopolioak sorrarazten ditu askotan.

## Kanpo estekak

* Datuak: Q312588
# Ordinary Decent Criminal

Ordinary Decent Criminal (euskaraz Kriminal Arrunt Ondradua), 2000ko Thaddeus O'Sullivan irlandar zinema zuzendariaren krimen eta komedia film bat da. Martin Cahill irlandar gaizkilearen bizitzan oinarritua dago. Kevin Spacey, Linda Fiorentino, Peter Mullan, Stephen Dillane, Helen Baxendale, David Hayman, Patrick Malahide, Colin Farrell, Christoph Waltz, Vincent Regan eta Donny Hak aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Irlanda, Dublin. Michael Lynch (Kevin Spacey) hiriko gaizkile nabarmen eta karismatikoenetako bat da. Bi emazte dauzka, Christine (Linda Fiorentino) eta Lisa (Helen Baxendale), eta seme-alaba ugari. Senideekin pasatzen ez duen denbora, bere taldekideekin lapurretak burutzen igarotzen du. Horrek, beste gaizkile taldeekin lehiatzeaz gain, Garda polizia eta IRA bera atzematu nahi izatea ekarriko dio.

## Aktoreak

* Kevin Spacey: Michael Lynch
* Linda Fiorentino: Christine Lynch
* Peter Mullan: Stevie
* Stephen Dillane: Noel Quigley
* Helen Baxendale: Lisa Lynch
* David Hayman: Tony Brady
* Patrick Malahide: Daly komisionatua
* Gerard McSorley: Harrison
* David Kelly: Aita Grogan
* Gary Lydon: Tom Rooney
* Paul Ronan: Billy Lynch
* Colin Farrell: Alec
* Vincent Regan: Shay Kirby
* Tim Loane: Jerome Higgins
* Christoph Waltz: Peter
* Enda Oates: Brian
* David Brady: Declan Brady
* Jeffrey Connon: Paul O'Keeffe
* Bill Murphy: Barry detektibea

## Kanpo estekak

* IMDBko fitxa irakurgai (Ingelesez)
* Datuak: Q689428
# Ordezko (argipena)

Ordezko hitzak erabilera zenbait ditu:
* ordezkoa, gailu batean osagai bat ordezteko balio duen atala;
* ordezkoa, lanpostu bat betetzen duen ohiko langilea ordezten duen pertsona;
* ordezkoa, talde-kiroletan jokalari bat ordezteko prest dagoen beste jokalari bat;
* ekonomian, ordezko ondasuna eta suzedaneoa;
* elikaduran, normalean hartu baina desegokitzat jotzen den elikagai baten ordez jan edo edan daitekeen elikagaia,
** azukrearen ordezkoak,
** haragiaren ordezkoak;
* zineman, ordezkoa, aktore bat ordezten duen pertsona, hark burutu nahi ez edo ezin dituen eszenetan.
# Ordinary People

Ordinary People (euskaraz Jende Arrunta) 1980ko Robert Redford estatubatuar zinema zuzendari eta aktoreak zuzendutako drama filma bat da. Judith Guest idazlearen izenburu berdineko Ordinary People eleberrian oinarritua dago. Donald Sutherland, Mary Tyler Moore, Judd Hirsch eta Timothy Hutton aktoreek antzeztu zuten.
Oscar Sarietarako sei izendapen jaso zituen, lau irabaziz: Film onenaren Oscar Saria, Zuzendari onenaren Oscar Saria (Robert Redford), Egokitutako gidoi onenaren Oscar Saria (Alvin Sargent) eta Gizonezko bigarren aktore onenaren Oscar Saria (Timothy Hutton). Bost Urrezko Globo Sari ere irabazi zituen.

## Argumentua

Oharra: Atal honek istorio osoa edo amaiera argitzen du.
Jarrettarrak itxuraz alai bizi diren erdi mailako senitartea osatzen dute. Aitak (Donald Sutherland) soldata ona irabazi eta amak (Mary Tyler Moore) etxeko lanak egiten ditu. Baina gauzak ez dira diruditenak eta guztiaren atzean drama bat dago.
Conrad (Timothy Hutton) seme nerabeak Michigan aintziran jazotako txalupa istripu batean bere anaia nagusiari (Scott Doebler) bizirautearen erruduntasun sentipena du. Bere buruaz beste egiten saiatu ondoren, ospitaletik ateratzean psikiatra batengana joatea erabakiko du. Baina sentipena ez da desagertuko eta amarekin harreman txarra izanik, familian arazoak sortuko dira.
Beth amak aldiz, istripua jazo aurreko portaeratik guztiz ezberdina eta hotza du, hil berri den seme nagusia bere gogokoena zenez, seme txikiari babesa erakustea zail egiten baitzaio, aita berriz alai egoten eta familia batuta mantentzen saiatuko da.
Halere, Conradek neska bat ezagutu (Elizabeth McGovern) eta elkarrekin ateratzen hasten direnean gauzak aldatu egingo dira.

## Aktoreak

* Donald Sutherland: Calvin Jarrett
* Mary Tyler Moore: Beth Jarrett
* Timothy Hutton: Conrad Jarrett
* Judd Hirsch: Tyrone C. Berger doktorea
* Elizabeth McGovern: Jeannine Pratt
* M. Emmet Walsh: Salan entrenatzailea
* Dinah Manoff: Karen Aldrich
* Fredric Lehne: Joe Lazenby
* James B. Sikking: Ray Hanley
* Basil Hoffman: Sloan
* Quinn Redeker: Ward
* Mariclare Costello: Audrey
* Meg Mundy: Amona
* Elizabeth Hubbard: Ruth
* Adam Baldwin: Kevin Stillman
* Richard Whiting: Aitona
* Scott Doebler: Jordan "Buck" Jarrett, istripuan hildako anaia (flashback edo denboran atzera eginda)

## Kanpo estekak

* Ordinary People filmaren IMDBko fitxa irakurgai (Ingelesez)
* Datuak: Q503313
# Ordiales

Ordiales, Europako Mendietako kokaleku bat da, Cornión mendikatean. Administratiboki Asturiasko Amieva udalerriaren lursailetan dago.
Eremurik garaienean, Angón haranaren alboan eta Pongako mendilerrora begira, Ordialesko behatokia dago. Behatoki honetan 1949tik Pedro Pidal y Bernaldo de Quirós (1870-1941), Asturiasko Villaviciosako markesa lurperatua dago, Gregorio Pérez “El Cainejo” artzainarekin batera Naranjo de Bulnes mendia igo zuten lehenbiziko pertsonak. Markesa, gainera, Europako Mendietako parke nazionalaren sorreraren bultzatzailea izan zen. Behatokia 1.691 metroko garaieran dago.
# Paulino Gómez

Paulino Gómez de Segura Beltrán de Heredia (Bilbo, 1891ko ekainaren 2a - Tolosa, 1963ko apirilaren 26a) euskal okina eta politikari sozialista izan zen.

## Biografia

Paulino Gómez de Segura Beltrán de Heredia Bilbon jaio zen, 1891ko ekainaren 2an.
Familia katoliko xumean jaioa, 16 urte besterik ez zituen Ezkerraren Gazteetan sartu zenean eta haustura izan zen hori familiarekiko harremanetan. Okina izan zen Bilbon, baina beste saltzaileen boikota jasan zuen eta Bizkaiko meategietara joan zen lanera, okin eta berogailuak jartzen ere bai.
Bilbora itzuli zenean, okin izatea lortu zuen eta Okinen Elkartearen buru izatea iritsi zen. Ortuellan lan egin ondoren, Langileen Elkartearen Zentroa sortu zuen Bilbon eta Bizkaiko Okinen sindikatuaren buru ere izan zen. UGT-ren 1922, 1927 eta 1928ko kongresuetan izan zen eta elikagai, kamarero, pastelero eta sukaldarien ordezkari izan zen, bai Bizkaian eta baita Araban ere.
UGTko kidea, 1931ko hauteskundeetan zinegotzi aukeratu zuten Bilbo Zaharrean, II. errepublika aldarrikatuko zen garaian.
Indalecio Prietoren aldekoa, errepresaliatua izan zen 1934ko Iraultza zela-eta eta ezin izan zituen bere lanak egin 1936ko otsailera arte.
1936an, Herri Fronteko hautagaietako bat izan zen eta, Gerra Zibila hasi zenean, Bizkaiko Defentsa Batzordeko komisario izendatu zuten eta erbestera jo behar izan zuen frankistak Bilbon sartu zirenean.
Gerra amaitu zenean, Frantziara erbesteratu beharrean izan zen eta ardura postuak izan zituen Lehenbiziko Eusko Jaurlaritzan eta baita UGT eta PSOEn ere. PSOE alderdiko Batzorde Eragileko kide hautatu zuten 1944ko batzarrean. Gisa berean, UGT sindikatuko lehendakariordea eta Euskadiko UGTko lehendakaria ere izan zen. Eusko Jaurlaritzako kontseilari izendatu zuten 1952an, Fermin Zarzarekin batera Gizarte Laguntza Sailburua hain zuzen ere.
Paulino Gómez Tolosan hil zen (Frantzia), 1963ko apirilaren 26an.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* 1 2 http://aunamendi.eusko-ikaskuntza.eus/eu/gomez-de-segura-beltran-de-heredia-paulino/ar-67115/
* ↑ http://www.elmundo.es/pais-vasco/2014/07/11/53bfa320268e3e20058b4570.html
* ↑ http://www.euskara.euskadi.eus/r59-lurcontd/eu/contenidos/termino/_c02503/eu_g_2499/g2499.html

## Bibliografia

* Fermí Rubiralta i Casas: Un panadero socialista en el Gobierno Vasco. Donostia: Hiria, 2014. ISBN: 978-84-9797-536-0.

## Kanpo loturak

* (Gaztelaniaz): Cristina Goikoetxea: "Un panadero socialista en el Gobierno Vasco", Bilbao aldizkaria, 2015eko martxoa, 29.or.
* Datuak: Q12981708